ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1276/03

υποβολή: Dana Scallon (PPE-DE) προς το Συμβούλιο

(4 Απριλίου 2003)

Θέμα: Κανονισμός για την αναπαραγωγή και τη σεξουαλική ζωή και τα συναφή δικαιώματα

Τα μέλη του Ευρωπαϊκού Κοινοβουλίου κλήθηκαν στις 13 Φεβρουαρίου 2003 να ψηφίσουν στην ολομέλεια την αύξηση σε 73,95 εκατομμύρια ευρώ του προϋπολογισμού για τον κανονισμό σχετικά με την αναπαραγωγή και τη σεξουαλική ζωή και τα συναφή δικαιώματα (τροπολογία 46), με κινητοποίηση του μέσου ευελιξίας για τη χρηματοδότηση αυτού του αυξημένου κονδυλίου στον προϋπολογισμό.

Τα μέλη της Επιτροπής Ανάπτυξης και Συνεργασίας και της Ομάδας ΕΛΚ-ΕΔ του Ευρωπαϊκού Κοινοβουλίου πληροφορήθηκαν ότι η αύξηση είναι σύμφωνη με αίτημα του Συμβουλίου και έρχεται ως συνέχεια του αιτήματος αυτού.

Εν τω μεταξύ, το γραφείο μου έλαβε από εκπροσώπους σε επίπεδο Επιτροπής και Συμβουλίου την πληροφορία ότι το αίτημα για αυτή την αύξηση ήταν στην ουσία μονόπλευρη κίνηση από το Ευρωπαϊκό Κοινοβούλιο. Επί πλέον, πληροφορούμαι ότι τούτο έγινε τη αιτήσει του εισηγητή. Εάν όντως έτσι έχουν τα πράγματα, τούτο σημαίνει ότι θα απαιτηθεί διαδικασία συνδιαλλαγής σε επίπεδο Συμβουλίου για να ανακατανεμηθούν τα κονδύλια στο πλαίσιο της εξωτερικής δράσεως της Ευρωπαϊκής Ενώσεως (Κεφάλαιο 4).

Δύναται το Συμβούλιο να διευκρινίσει εάν έχει όντως ζητήσει την ως άνω αύξηση ή όχι·

Από το γραφείο της Επιτρόπου Schreyer, η οποία είναι αρμόδια για τον προϋπολογισμό, λέγεται ότι για τον προϋπολογισμό του 2003 έχουν ήδη αναληφθεί οιποχρεώσεις και έχουν κατανεμηθεί πλήρως οι πόροι. Προτίθεται ως εκ τούτου το Συμβούλιο να προβεί σε διαδικασία συνδιαλλαγής για την ανακατανομή κονδυλίων στο πλαίσιο της εξωτερικής δράσεως της Ευρωπαϊκής Ενώσεως· Θα μπορούσαν τα μέσα ευελιξίας να κινητοποιηθούν για έκαστο των ετών αυτού του προγράμματος 2003-2006· Σε σχέση με τη συμφωνία επ' αυτού καθ' εαυτού του προγράμματος, θα μπορούσε το Συμβούλιο να διευκρινίσει με ποια διαδικασία θα ενεργήσει: με την ενισχυμένη πλειοψηφία ή με την ομοφωνία·

Απάντηση

(2 Οκτωβρίου 2003)

Το Συμβούλιοπενθυμίζει στην αξιότιμη κα βουλευτή ότι είναι κατά κανόνα σκόπιμο να μην εγγράφονται σε νομοθετικές πράξεις διατάξεις που δεν έχουν κανονιστικό χαρακτήρα, όπως είναι επιθυμίες δυνάμενες να καταπατήσουν τα προνόμια της αρμόδιας για τον προϋπολογισμό αρχής, ιδίως όσον αφορά τη χρησιμοποίηση του μέσου ευελιξίας(1).

Ως προς τα σημεία όμως που τίθενται στην ερώτηση της αξιοτίμου κας βουλευτή, το Συμβούλιο σημείωσε κατά την έκδοση του εν λόγω κανονισμού την επιβεβαίωση που έδωσε η Επιτροπή ότι το ενισχυμένο δημοσιονομικό πλαίσιο για τον παρόντα κανονισμό μπορεί να ενταχθεί στον Τίτλο 4 των Δημοσιονομικών Προοπτικών

και, ειδικότερα, στο αυξημένο συνολικό κονδύλιο το οποίο προβλέπεται για την αναπτυξιακή πολιτική σύμφωνα με προϋπολογισμό βάσει δραστηριοτήτων, και ως εκ τούτου η Επιτροπή δεν προτίθεται να προτείνει τη χρησιμοποίηση των μέσων που προβλέπει η Διοργανική Συμφωνία της 6ης Μαΐου 1999, ούτε να προτείνει την κινητοποίηση κονδυλίων πέραν του ισχύοντος κονδυλίου του Τίτλου 4.

(1) ΕΕ C 172 της 18.6.1999, σελ. 1.
ΓΡΑΠΤΗ ΕΡΩΤΗΣΗ P-2461/03

υποβολή: Antonios Trakatellis (PPE-DE) προς την Επιτροπή

(16 Ιουλίου 2003)

Θέμα: Έγκριση χρηματοδότησης και κατασκευή του έργου Μετρό Θεσσαλονίκης

Σύμφωνα με προηγούμενη απάντηση της Επιτροπής στην ερώτησή μου σχετικά με το Μετρό Θεσσαλονίκης (Η-0824/02)(1), οι ελληνικές αρχές είχαν ενημερώσει την Επιτροπή ότι έχουν ολοκληρωθεί οι διαπραγματεύσεις τους με τον ανάδοχο και τις τράπεζες για την οριστικοποίηση του έργου και ότι τα ενδιαφερόμενα μέρη είχαν συμφωνήσει επί ενός τροποποιημένου κειμένου της σύμβασης παραχώρησης όσον αφορά την κατασκευή του Μετρό στη Θεσσαλονίκη καθώς και ότι οι ελληνικές αρχές είχανποβάλει το συμφωνηθέν κείμενο στην Επιτροπή. Στις 30 Απριλίου 2003, η Επιτροπή έλαβε απόφαση σύμφωνα με την οποία δενπάρχει ένδειξη ότι η σύμβαση παραβιάζει την κοινοτική νομοθεσία με βάση τα στοιχεία που έχει στη διάθεσή της και μετά από ενδελεχή έρευνα.

Γιατί καθυστερεί η έγκριση χρηματοδότησης του έργου από την Επιτροπή και ποιοί οι λόγοι καθυστέρησης της έγκρισης καθώς και της έναρξης του έργου, δεδομένου ότι οι διαπραγματεύσεις σχετικά με τη χρηματοδότηση μέσω δανείου από τον ανάδοχο, την Ευρωπαϊκή Τράπεζα Επενδύσεων (ΕΤΕπ) και τις εμπορικές τράπεζες έχουν ολοκληρωθεί και ότι έχουν περάσει 11 χρόνια από την προκήρυξη κατασκευής του έργου με συγχρηματοδότηση από τα κοινοτικά ταμεία·

(1) Γραπτή απάντηση της du 17.12.2002.

Απάντηση του κ. Barnier εξ ονόματος της Επιτροπής

(22 Αυγούστου 2003)

Η Επιτροπή δεν έχει λάβει μέχρι σήμερα επίσημη αίτηση των ελληνικών αρχών για επιβεβαίωση του ύψους των ενισχύσεων των διαρθρωτικών ταμείων για το έργο στο οποίο αναφέρεται το Αξιότιμο μέλος του Κοινοβουλίου.

Όπως αναφέρει το Αξιότιμο μέλος του Κοινοβουλίου, η Επιτροπή αποφάσισε στις 30 Απριλίου 2003, ότι η διαδικασία για τη σύναψη δημοσίων συμβάσεων που οδήγησε στην ανάθεση της σύμβασης παραχώρησης του έργου κατασκευής του μετρό της Θεσσαλονίκης δεν παραβίασε τους κοινοτικούς κανόνες για τις δημόσιες συμβάσεις. Η απόφαση αυτή λήφθηκε, ωστόσο, με την επιφύλαξη άλλων πτυχών της κοινοτικής νομοθεσίας, όπως των διατάξεων για τις κρατικές ενισχύσεις.

Στις 4 Ιουνίου 2003, οι ελληνικές αρχές κοινοποίησαν στην Επιτροπή, σύμφωνα με το άρθρο 88 παράγραφος 3 της συνθήκης ΕΚ για τις κρατικές ενισχύσεις, τις δημοσιονομικές ρυθμίσεις σχετικά με τη σύμβαση παραχώρησης του έργου κατασκευής του μετρό της Θεσσαλονίκης.

Η Επιτροπή εξετάζει αυτές τις ρυθμίσεις βάσει της κοινοτικής νομοθεσίας για τις κρατικές ενισχύσεις και η απόφαση της Επιτροπής για κοινοτική χρηματοδότηση του έργου θα εξαρτηθεί από το αποτέλεσμα της εν λόγω εξέτασης.
ΓΡΑΠΤΗ ΕΡΩΤΗΣΗ E-0040/03

υποβολή: Bert Doorn (PPE-DE) προς την Επιτροπή

(21 Ιανουαρίου 2003)

Θέμα: Προσωρινός αμυντικός μηχανισμός για την ευρωπαϊκή ναυπηγική βιομηχανία

Ο κανονισμός (Ε Κ) αριθ 1177/2002(1) του Συμβουλίου της 27ης Ιουνίου 2002 αφορά προσωρινό αμυντικό μηχανισμό της ναυπηγικής βιομηχανίας(2). Στον κανονισμό αυτό ισχύουν οι ορισμοί του άρθρού 1 του κανονισμού (Ε Κ) αριθ 1540/98(3). Επίσης ισχύουν συμπληρωματικοί ορισμοί.

Σύμφωνα με το άρθρο 3 του κανονισμού (Ε Κ) αριθ 1540/98 δεν μπορεί να δοθεί επιχειρησιακή ενίσχυση συνδυασμένη με συμβάσεις στην ναυπηγική βιομηχανία προκειμένου για συμβάσεις που συνάφθηκαν μετά την 1η Ιανουαρίου 2001. Κατ' εξαίρεση και ως προσωρινό μέτρο για να ενισχυθούν τα κοινοτικά ναυπηγεία, όσον αφορά τμήματα της αγοράς που έχουνποστεί ζημίες και βρίσκονται σε πολύ μειονεκτική θέση λόγω του αθέμιτου ανταγωνισμού της Κορέας, θα έπρεπε εν τούτοις να επιτραπεί η εφαρμογή του προσωρινού αμυντικού μηχανισμού για ορισμένα τμήματα της αγοράς, μόνον όμως για βραχεία και περιορισμένη περίοδο.

Συνειδητοποιεί η Επιτροπή ότι οι εν λόγω ορισμοί στον κανονισμό (Ε Κ) αριθ 1177/2002 έχουν διατυπωθεί κατά τρόπο τέτοιο που να επιτρέπει διαφορές στην ερμηνεία, αναλόγως κράτους μέλους·

Γνωρίζει ότι είναι δυνατόν να ερμηνευθεί το κείμενο του κανονισμού κατά τρόπο τέτοιο που να επιτρέπει την χορήγηση ενισχύσεων για παραγγελίες που τελικά δεν πραγματοποιήθηκαν·

Πώς πρόκειται να ενεργήσει επί του θέματος·

(1) ΕΕ L 172 της 2.7.2002, σελ. 1.

(2) Ο κανονισμός αυτός έχει τεθεί στο πλαίσιο του κανονισμού (ΕΚ) αριθ. 1540/98 του Συμβουλίου της 26.6.1998 σχετικά με την ενίσχυση της ναυπηγικής βιομηχανίας.

(3) ΕΕ L 202 της 18.7.1998, σελ. 1.

Απάντηση του κ. Monti εξ ονόματος της Επιτροπής

(6 Μαρτίου 2003)

Κατά την άποψη της Επιτροπής, οι ορισμοί του άρθρου 1 του κανονισμού του Συμβουλίου (ΕΚ) αριθ. 1177/2002 της 27ης Ιουνίου 2002 σχετικά με προσωρινό αμυντικό μηχανισμό της ναυπηγικής βιομηχανίας (TDM) είναι ικανοποιητικά σαφείς και ακριβείς. Οι ορισμοί αντικατοπτρίζουν τους ορισμούς που αποτελούν πρότυπο για τη ναυπηγική βιομηχανία και βασίζονται ευρέως σε εκείνους που χρησιμοποιούνται από το Lloyd's Register (μητρώο Lloyd).

Επιπλέον, είναι σαφές από τον TDM ότι μπορεί να χορηγηθεί ενίσχυση μόνο σε σχέση με συμβάσεις που έχουν συναφθεί για κοινοτικά ναυπηγεία πουπέστησαν αθέμιτο ανταγωνισμό εκ μέρους ναυπηγείων της Κορέας τα οποία προσφέρουν χαμηλότερες τιμές.

Η Επιτροπή θα εξασφαλίσει ότι πληρούνται οι απαιτήσεις του TDM κατά την εφαρμογή των καθεστώτων και τη χορήγηση ατομικής ενίσχυσης στα πλαίσια του TDM.
ΓΡΑΠΤΗ ΕΡΩΤΗΣΗ E-1470/03

υποβολή: Herman Schmid (GUE/NGL) προς το Συμβούλιο

(30 Απριλίου 2003)

Θέμα: Κρατούμενοι στον Κόλπο του Γουαντάναμο

Οι κρατούμενοι στον Κόλπο του Γουαντάναμο της Κούβας βρίσκονται εκτεθειμένοι σε νομικό κενό. Συγκεκριμένα, στερούνται του δικαιώματός τους να απολογηθούν στη δικαιοσύνη. Η αμερικανική κυβέρνηση αρνήθηκε να τους θεωρήσει αιχμάλωτους πολέμου, γιατί μια τέτοια νομικήπόσταση θα τους έδινε το

δικαίωμα απαλλαγής από διώξεις για αρκετές αξιόποινες πράξεις που διεπράχθησαν κατά τη διάρκεια του πολέμου. Η αμερικανική κυβέρνησηποστηρίζει ότι οι κρατούμενοι είναι παράνομοι στρατιώτες, αφήνοντάς τους εκτεθειμένους σε νομικό κενό.

Οργανώσειςπεράσπισης των ανθρωπίνων δικαιωμάτων καθώς και ορισμένες χώρες άσκησαν δριμεία κριτική στις Ηνωμένες Πολιτείες, επειδή δεν επιτρέπουν στους κρατούμενους να προσφύγουν σε αστικά δικαστήρια.

Ποια είναι τα μέτρα που λαμβάνει η Ευρωπαϊκή Ένωση για να εξασφαλίσει στουςπηκόους της που κρατούνται στον Κόλπο του Γουαντάναμο το δικαίωμα προσφυγής στη δικαιοσύνη·

Πρόκειται η Ευρωπαϊκή Ένωσηπό το φως της Συνθήκης της Γενεύης να αποδεχθεί τη νέα νομικήπόσταση του παράνομου στρατιώτη που επιβλήθηκε στους κρατούμενους·

Επιδοκιμάζει η Ευρωπαϊκή Ένωση καταστάσεις όπου η λήψη μη νόμιμων μέτρων, όπως η επ' αόριστο κράτηση ατόμων, είναι δικαιολογημένη εν ονόματι του αγώνα κατά της τρομοκρατίας·

Απάντηση

(29 Σεπτεμβρίου 2003)

Η προστασία των δικαιωμάτων και των συμφερόντων τωνπηκόων των κρατών μελών που βρίσκονται στην αλλοδαπή, δυνάμει της Σύμβασης της Βιέννης περί των προξενικών σχέσεων, αποτελεί αρμοδιότητα του εκάστοτε οικείου κράτους μέλους.

Η Ευρωπαϊκή Ένωση δεν έχει τοποθετηθεί ως προς τη νομιμότητα του καθεστώτος των παράνομων μαχητών. Ωστόσο, έχει παγίως εμμείνει στη σημασία της ανθρωπιστικής μεταχείρισης κάθε κρατουμένου στον κόλπο του Γκουαντάναμο, σύμφωνα με τις γενικές αρχές του διεθνούς δικαίου. Επίσης,πενθύμισε επανειλημμένως ότι, δυνάμει της Τρίτης Σύμβασης της Γενεύης περί μεταχειρίσεως των αιχμαλώτων πολέμου, σε περίπτωση αμφιβολιών, ο κρατούμενος οφείλει να τυγχάνει της προστασίας της Σύμβασης, εν αναμονή του καθορισμού της ιδιότητάς του από αρμόδιο δικαστήριο. Στο διάστημα που μεσολαβεί, οι αιχμάλωτοι οφείλουν να τυγχάνουν ανθρωπιστικής μεταχείρισης, να λαμβάνουν τη δέουσα ιατρική περίθαλψη, ένδυση και διατροφή. Η κρατούσα δύναμη δύναται ωστόσο να λαμβάνει τα αναγκαία μέτρα για την ασφάλεια των εγκαταστάσεων και των κρατουμένων.

Δεδομένης της ρητής θέσης της ΕΕ ως προς την ανάγκη του πλήρους σεβασμού των ανθρωπίνων δικαιωμάτων και του κράτους δικαίου στα πλαίσια της καταπολέμησης της τρομοκρατίας, η ΕΕ δεν θα αναγνωρίσει καμία περίσταση η οποία θα μπορούσε να δικαιολογήσει το μη σεβασμό των ανθρωπίνων δικαιωμάτων ή του κράτους δικαίου στα πλαίσια της καταπολέμησης της τρομοκρατίας.
ΓΡΑΠΤΗ ΕΡΩΤΗΣΗ E-1968/03

υποβολή: Proinsias De Rossa (PSE) προς την Επιτροπή

(13 Ιουνίου 2003)

Θέμα: Επεξεργασία επικίνδυνων αποβλήτων στην Ιρλανδία

Στις 19 Μαΐου 2003, η Επιτροπή έδωσε στη δημοσιότητα την έκθεσή της για την εφαρμογή της κοινοτικής νομοθεσίας για απόβλητα όσον αφορά την περίοδο 1998-2000(1).

Ο πίνακας 3.2 (σελ. 31) καθορίζει με ποιον τρόπο πραγματοποιείται η διαχείριση και η επεξεργασία των επικίνδυνων αποβλήτων σε κάθε κράτος μέλος. Στην περίπτωση της Ιρλανδίας, η Επιτροπή επισημαίνει ότι ο συνολικός όγκος για επικίνδυνα απόβλητα σε ό,τι αφορά τα στοιχεία τα οποία παρέχει η κυβέρνηση της Ιρλανδία για το 1999 (δηλαδή 415 632 τόνους) ανέρχεται σε περίπου 97 % του σημερινού αριθμού.

Σημαίνει αυτό ότι η κυβέρνηση της Ιρλανδίας δεν ήταν ικανή να εξηγήσει ή δεν εξήγησε τι συνέβη με περίπου 12 500 τόνους επικίνδυνων αποβλήτων στην Ιρλανδία το 1999· Από την πληροφορία που δίδεται από την ιρλανδική κυβέρνηση σε απάντηση στο ερωτηματολόγιο της Επιτροπής και που χρησιμοποιείται από την Επιτροπή για τη σύνταξη της εκθέσεώς της, γνωρίζει η Επιτροπή με ποιον τρόπο αντιμετωπίστηκαν αυτά τα επικίνδυνα απόβλητα και από τί αποτελούνται·

(1) COM(2003)250 τελικό.

Κοινή απάντησητου κας Wallstrm εξ ονόματος της Επιτροπήςστις γραπτές ερωτήσεις E-1965/03, E-1966/03, E-1967/03 και E-1968/03

(24 Ιουλίου 2003)

Και οι τέσσερις γραπτές ερωτήσεις του Αξιότιμου μέλους του Ευρωπαϊκού Κοινοβουλίου παραπέμπουν σε σημεία της έκθεσης της Επιτροπής σχετικά με την εφαρμογή της κοινοτικής νομοθεσίας περί αποβλήτων για την περίοδο 1998-2000(1) και ως εκ τούτου εξετάζονται από κοινού.

Όπως αναφέρεται στην εισαγωγή της ανωτέρω έκθεσης, η τελευταία εκπονήθηκε βάσει των απαντήσεων των κρατών μελών σε ερωτηματολόγια που καταρτίστηκαν προς το σκοπό αυτό. Οι απαντήσεις αυτές μπορούν εύλογα να διαφέρουν σε λεπτομέρειες ανάλογα με τα κράτη μέλη και συχνά περιλαμβάνουν επικαιροποιημένα μόνο στοιχεία σε σύγκριση με την προηγούμενη περίοδο αναφοράς. Εφόσον λείπουν σημαντικές πληροφορίες, που εμποδίζουν την Επιτροπή στην ορθή εκτέλεση των καθηκόντων της γιαποβολή εκθέσεων,πάρχει ενδεχόμενο παράβασης τωνποχρεώσεωνποβολής εκθέσεων εκ μέρους κράτους μέλους. Στο παρόν πλαίσιο πάντως, οι περιπτώσεις που έθιξε το Αξιότιμο μέλος του Ευρωπαϊκού Κοινοβουλίου δεν μπορεί να θεωρηθεί ότι δικαιολογούν την κίνηση διαδικασιών επί παραβάσει.

Όσον αφορά ειδικότερα την ερώτηση E-1968/03 για την επεξεργασία επικίνδυνων αποβλήτων στην Ιρλανδία, η παρατήρηση ότι τα συνολικά αριθμητικά στοιχεία για τα επικίνδυνα απόβλητα που αναφέρθηκαν αντιστοιχούν περίπου στο 97 % των πραγματικών έγινε από τις ιρλανδικές αρχές στην απάντησή τους στο ερωτηματολόγιο και αφορούν μόνο απόβλητα τα οποία έτυχαν επεξεργασίας εκτός Ιρλανδίας. Οι πληροφορίες δεν διευκρινίζουν την επεξεργασία του εναπομένοντος 3 %.

(1) COM(2003)250 τελικό.
ΓΡΑΠΤΗ ΕΡΩΤΗΣΗ E-1947/03

υποβολή: Camilo Nogueira Romn (Verts/ALE) προς το Συμβούλιο

(13 Ιουνίου 2003)

Θέμα: Θάνατος 62 Ισπανών στρατιωτικών σε ατύχημα στην Τουρκία κατά την επιστροφή τους από το Αφγανιστάν

Σύμφωνα με τα μέσα ενημέρωσης, το αεροπλάνο στο οποίο συνέβη το τρομερό ατύχημα που στοίχισε τη ζωή 62 ισπανών στρατιωτικών που επέστρεφαν από το Αφγανιστάν είχε ναυλωθεί από εταιρεία της Ουκρανίας, την UM AIR, από μία βρετανική επιχείρηση, την Chapman Freeborn, στην οποία το ΝΑΤΟ είχε αναθέσει τη μεταφορά των στρατευμάτων των κρατών μελών. Γνωρίζει το Συμβούλιο για ποιό λόγο μία εταιρεία όπως η UM Air δύναται να αναλάβει τη μεταφορά στρατιωτών κράτους μέλους της EE και του NATO; Ποια είναι η αιτία που τα κράτη μέλη δεν διαθέτουν δικά τους μεταφορικά μέσα· Γνωρίζει το Συμβούλιο ότι οικογένειες των νεκρών στρατιωτικών παραπονούνται δημοσία για την κακή τεχνική κατάσταση του αεροσκάφους αυτού,πενθυμίζοντας δηλώσεις στρατιωτικών που ταξιδεύσει μ' αυτό·

Απάντηση

(7 Οκτωβρίου 2003)

Ο αξιότιμος κ. Βουλευτής γνωρίζει ασφαλώς ότι το Συμβούλιο της ΕΕ δεν συμμετέχει στις στρατιωτικές επιχειρήσεις στο Αφγανιστάν. Ως εκ τούτου, το Συμβούλιο δεν έχει συγκεκριμένες πληροφορίες σχετικά με το σχεδιασμό ή τη διεξαγωγή της επιχείρησης, συμπεριλαμβανομένων των πτυχών διοικητικής μέριμνας, όπως η ανάπτυξη και άλλες μετακινήσεις του στρατού, καθώς και της ενδεχόμενης ναύλωσης από συμμετέχοντες μη στρατιωτικών μέσων τρίτων μερών.
ΓΡΑΠΤΗ ΕΡΩΤΗΣΗ P-2249/03

υποβολή: Pedro Marset Campos (GUE/NGL) προς την Επιτροπή

(1 Ιουλίου 2003)

Θέμα: Κατάσταση των εργαζομένων στην επιχείρηση Sintel (Ισπανία)

Οι εργαζόμενοι στην επιχείρηση Sintel που έχει κηρυχθεί σε πτώχευση, μετά την πάροδο 2 ετών από την αποδοχή της πρότασης και των όρων της κυβέρνησης (συμφωνία της 3ης Αυγούστου 2001) με στόχο την εφαρμογή του συνόλου των μέτρων για να επιλυθεί η κρίση της Sintel, σε συμφωνία με όλα τα ενδιαφερόμενα μέρη, βρίσκονται σε κατάσταση παρόμοια με εκείνη που αντιμετώπιζαν όταν άρχισε η κρίση.

Οι νόμιμοι εκπρόσωποι των εργαζομένων δεν έχουν μέχρι σήμερα κληθεί σε καμιά συγκέντρωση ούτε από τις αρμόδιεςπηρεσίες πτωχεύσεων, ούτε από την Διοίκηση, ούτε από την εταιρεία Telfnica, ως ενδιαφερομένου μέρους στην ανοικτή διαδικασία, λαμβανομένου μάλισταπόψη ότι οι εργαζόμενοι είναι οι κύριοι πιστωτές. Τούτο σημαίνει ότι, εάν δεν κληθούν οι εργαζόμενοι δύσκολα μπορεί να εφαρμοσθεί η συμφωνία.

Από τότε που κηρύχθηκε η πτώχευση (απόφαση της 28ης Μαΐου 2001) έχουν περάσει δύο χρόνια χωρίς να έχει συγκληθεί συνέλευση πιστωτών για να ορίσει σύνδικους, γεγονός το οποίο παρεμποδίζει τους εργαζόμενους να ασκήσουν τα δικαιώματά τους ως πιστωτές. Η συμφωνία συνεπώς δεν έχει τηρηθεί ως προς πολλά σημεία και έχουν θιγεί τα δικαιώματα των εργαζομένων.

1. Γνωρίζει η Επιτροπή την εν λόγω κατάσταση·

2. Δεν φρονεί η Επιτροπή ότι η ισπανική κυβέρνηση οφείλει να διασφαλίσει την τήρηση της συμφωνίας που έχει συναφθεί με τους εργαζόμενους στην επιχείρηση Sintel;

3. Μπορεί να αναφέρει η Επιτροπή την συνέχεια που προτίθεται να δώσει η Ε Ε στηνπόθεση της Sintel καθώς και στο γεγονός τηςποτιθέμενης μη τήρησης της συμφωνίας αυτής από την ισπανική κυβέρνηση·

Απάντηση της κυρίας Διαμαντοπούλου εξ ονόματος της Επιτροπής

(31 Ιουλίου 2003)

Η συμφωνία πουπεγράφη μεταξύ των συγκεκριμένων επιχειρήσεων και της ισπανικής διοίκησης, αφενός, και των εκπροσώπων των εργαζομένων της επιχείρησης Sintel, αφετέρου, διέπεται από το εθνικό δίκαιο της Ισπανίας. Στην περίπτωση αυτή η Επιτροπή δεν μπορεί να εκφέρει γνώμη σχετικά με την εφαρμογή της συμφωνίας αυτής. Κατά συνέπεια, η τήρησή της πρέπει να εξασφαλιστεί από τις αρμόδιες ισπανικές αρχές.
ΓΡΑΠΤΗ ΕΡΩΤΗΣΗ E-2399/03

υποβολή: Elspeth Attwooll (ELDR) προς την Επιτροπή

(21 Ιουλίου 2003)

Θέμα: Πιθανότητες χρηματοδότησης από την ΕΕ για σύνδεση με το ηλεκτρικό δίκτυο

Αναφέρθηκε πρόσφατα ότι ένα μικρό χωριό στην Ουαλία χρησιμοποίησε τα κονδύλια του Στόχου 1 για να βοηθήσει στη χρηματοδότηση σύνδεσης κάποιων σπιτιών με το εθνικό ηλεκτρικό δίκτυο.

Θα μπορούσε η Επιτροπή να επιβεβαιώσει ότι το μεταβατικό πρόγραμμα του στόχου 1 στα Highlands και στις Νήσους της Σκωτίας θα μπορούσε να χρησιμοποιηθεί για έναν παρόμοιο σκοπό· Θα μπορούσε επίσης η Επιτροπή να επιβεβαιώσει ανπάρχουν άλλοι πόροι της ΕΕ, οι οποίοι θα μπορούσαν να προωθήσουν έργα που σκοπό έχουν να συνδέσουν σπίτια, επιχειρήσεις ή και τα δύο με το εθνικό ηλεκτρικό δίκτυο·

Θα μπορούσε η Επιτροπή να απαντήσει στις παραπάνω ερωτήσεις και σχετικά με την ύδρευση·

Απάντηση του κ. Barnier εξ ονόματος της Επιτροπής

(22 Αυγούστου 2003)

Το ενιαίο έγγραφο προγραμματισμού 2000-2006 Ειδικό Μεταβατικό Πρόγραμμα για τα Highlands και τις Νήσους της Σκωτίας ορίζει ότι η συνδρομή του Ευρωπαϊκού Γεωργικού Ταμείου Προσανατολισμού και Εγγυήσεων μπορεί να χορηγηθεί για τη δημιουργία ή τη βελτίωση δικτύων παροχής ηλεκτρισμού και ύδρευσης.

Όσον αφορά τα δίκτυα ύδρευσης, ένα μέτρο του προγράμματος αφορά τη διαχείριση των αποβλήτων, την παροχή ύδατος, καθώς και την επεξεργασία των λυμάτων και τον έλεγχο της ρύπανσης. Σκοπός αυτού του μέτρου είναι να βελτιωθεί η παροχή ύδατος και η επεξεργασία των λυμάτων, ώστε να προωθηθεί η οικονομική δραστηριότητα και να προστατευθεί καλύτερα το περιβάλλον.

Την ευθύνη για την απόφαση σχετικά με την επιλογή των έργων που συγχρηματοδοτούνται από τα Ευρωπαϊκά Διαρθρωτικά Ταμεία έχει η Περιφερειακή Εταιρική Σχέση στα Highlands και τις Νήσους της Σκωτίας (HIPP).
ΓΡΑΠΤΗ ΕΡΩΤΗΣΗ P-2322/03

υποβολή: Vronique De Keyser (PSE) προς το Συμβούλιο

(8 Ιουλίου 2003)

Θέμα: Νόμισμα δυο ευρώ της Ολλανδίας

Το ολλανδικό νόμισμα των δυο ευρώ αναγράφει στην πλευρά του μια αναφορά σε ένα θεό (God zij met ons). Παρά το γεγονός ότι το εν λόγω χαρακτηριστικό περιλαμβάνεται στην Επίσημη Εφημερίδα(1) το Συμβούλιο μπορεί να αναφέρει για ποιό θεό πρόκειται (θεό καθολικό, διαμαρτυρόμενο, ισλαμικό ισραηλίτικο, βουδιστικό, )· Στην Ευρώπη μας που είναι τόσο πολυθρησκευτική όσο και κοσμική, είναι σημαντικό, πιστεύω, να γνωρίζουμε σε ποιόν αναφέρεται το εν λόγω νόμισμα.

(1) ΕΕ C 373 της 28.12.2001..

Απάντηση

(13 Οκτωβρίου 2003)

Η ένδειξη στη στεφάνη του κέρματος των 2 ευρώ που εκδίδεται από τις Κάτω Χώρες και στην οποία γίνεται αναφορά στο Θεό βασίζεται σε παράδοση των Κάτω Χωρών και χρησιμοποιείτο προηγουμένως για τα εθνικά κέρματα που αντικαταστάθηκαν από τα κέρματα ευρώ.

Η ένδειξη αυτή είναι σύμφωνη με την απόφαση του Συμβουλίου ναπάρχει μια ενιαία ευρωπαϊκή όψη και μια εθνική όψη για τα κέρματα ευρώ προκειμένου να διευρυνθεί ο βαθμός αποδοχής των νομισμάτων αυτών από τους Ευρωπαίους πολίτες (βλ. αιτιολογική παράγραφο αριθ. 10 του κανονισμού 975/98 του Συμβουλίου για την ονομαστική αξία και τις τεχνικές προδιαγραφές των κερμάτων σε ευρώ που πρόκειται να κυκλοφορήσουν).

Ως εκ τούτου, δεν εναπόκειται στο Συμβούλιο να απαντήσει στο ερώτημα που θέτει ο αξιότιμος βουλευτής.
ΓΡΑΠΤΗ ΕΡΩΤΗΣΗ E-1802/03

υποβολή: Christopher Huhne (ELDR) προς την Επιτροπή

(28 Μαΐου 2003)

Θέμα: Υγεία των επιβατών αεροπλάνων

Θα μπορούσε η Επιτροπή να μας χορηγήσει τα στατιστικά στοιχεία σχετικά με τους θανάτους στην Ευρωπαϊκή Ένωση ανά έτος και για τα πέντε τελευταία έτη, οι οποίοι οφείλονται σε αεροπορικά ατυχήματα· Μπορεί, επίσης, η Επιτροπή να εκτιμήσει τον αριθμό των θανάτων που αποδίδονται, με άλλους τρόπους, σε εναέρια μεταφορά (όπως η βαριά φλεβική θρόμβωση)· Θεωρεί η Επιτροπή ότι ιεραρχεί ικανοποιητικά, ως προς την αντιμετώπιση τους, τα ζητήματα τηςγείας στις αερομεταφορές·

Απάντηση της κας de Palacio εξ ονόματος της Επιτροπής

(10 Ιουλίου 2003)

Ο αριθμός επιβατών που βρήκε τον θάνατο σε εμπορικές πτήσεις κοινοτικών αερομεταφορέων έχει ως εξής:

- 1998: 46

- 1999: 56

- 2000: 100

- 2001: 111

- 2002: 18

(Πηγή: Airclaims)

Όσο για τους θανάτους από θρομβοφλεβίτιδες, οι οποίες αποδόθηκαν στις αεροπορικές μεταφορές, δεν είναι δυνατό να εκτιμηθεί προς το παρόν ο αριθμός τους. Η θρομβοφλεβίτιδα συνδέεται με ορισμένους παράγοντες και τα σημερινά στοιχεία δεν επιτρέπουν τον διαχωρισμό όσων σχετίζονται με τις αεροπορικές μεταφορές. Ωστόσο, η Επιτροπή συγχρηματοδοτεί μελέτες για την διερεύνηση της σχέσης μεταξύ θρομβοφλεβίτιδας και εναέριων μεταφορών, εκπονούμενεςπό την αιγίδα της Παγκόσμιας Οργάνωσης Υγείας. Στις αρχές του 2005 θα έχουμε αποτελέσματα των εν λόγω μελετών, τα οποία και θα επιτρέψουν τη συναγωγή συμπερασμάτων για τη σχέση εναέριων μεταφορών και θρομβοφλεβίτιδας. Εκ παραλλήλου, η Επιτροπή δρομολόγησε μελέτες για την ποιότητα του αέρα στον θάλαμο επιβατών και τηνγεία των πληρωμάτων των αεροπλάνων, οι οποίες θα μπορούσαν να αποτελέσουν τη βάση για την κατάρτιση προτύπων.

Πέραν των εν λόγω πρωτοβουλιών, η Επιτροπή συμβάλλει στη διεκπεραίωση προγράμματος εργασίας που δρομολόγησε η Ευρωπαϊκή Συνδιάσκεψη για την Πολιτική Αεροπορία σχετικά με τηνγεία των αεροπορικών επιβατών, συμπεριλαμβανομένης της συλλογής δεδομένων για τα ιατρικά περιστατικά και την εναρμόνιση της παροχής ιατρικώνπηρεσιών στους επιβάτες.